**7-րդ շաբաթ**

**Ամսաթիվ՝ —————————**

**Կրթական հարթակ՝ 6-րդ**

**ՈՒսուցիչ՝** —————————————————

**Դասագիրք՝ «Մայրենի 5», Դավիթ Գյուրջինյան**

**Նախորդ դասերի կրկնություն**

***Գրականություն-* Անցած նյութի կրկնություն**

***Խոսք իմ որդուն /Սիլվա Կապուտիկյան/ /էջ 4/ ։***

1. Ինչու՞ է մեր լեզուն կոչվում «մայրենի»։
2. Ո՞վ է բանաստեղծության հեղինակը։
3. Քո կարծիքով ինչու՞ է բանաստեղծն այդպիսի խիստ պատգամ տալիս։ Բանաստեղծության մեջ գտիր կարծիքիդ հիմնավորումը:
4. Հնարավո՞ր է արդյոք մոռանալ մորը։ Ինչու՞։

***ԴԳ, Մայրենի 5, էջ 7 - «Հայոց լեզուն» Նաիրի Զարյան***

1. Գիտե՞ս, թե ով է մեր՝ հայերիս նախահայրը։ Քո կարծիքով ինչու՞ է Զարյանն ասում «դյուցազնական նախահայր»։
2. Ի՞նչ գիտես Մովսես Խորենացու մասին։ Ինչու էին նրան կոչում «քերթողահայր»։
3. Մեկնաբանիր հետևյալ տողերը՝

***Մեր սրտի ջուր, մեր ձեռքի թուր, մեր հոգու լար հայոց լեզուն։***

1. Ուշադրություն դարձրու «ձեր ծառան» արտահայտությանը։ Ու՞մ ի նկատի ունի բանաստեղծը։

***Հայերեն /Խաչիկ Դաշտենց/ /էջ 10/ ։***

1. Ու՞մ է ուղղված այս բանաստեղծությունը և ինչու՞։
2. Քո կարծիքով ի՞նչն է հուշում, որ դու հայ ես, հույնը՝ հույն, գերմանացին՝գերմանացի։
3. Ինչպիսի՞ բառ է «սփյուռքահայ»-ը, բաժանիր այն բաղադրիչների։
4. Ինչու՞ է բանաստեղծը սփյուքահային հորդորում խոսել հայերեն։
5. Ե՞րբ ես վերջին անգամ տեսել Մասիս սարը։ Պատմիր տպավորություններդ։

***Ուրիշի համար փոս փորողը ինքը կընկնի մեջը /Արտաշես Նազինյան/ /էջ 21/ ։***

1. Ի՞նչ հայտնի բառերով է սկսվում հեքիաթը:
2. Հարուստ մարդուն ինչպե՞ս է նկարագրում հեղինակը։ Ի՞նչ ուներ նա։
3. Ինչպե՞ս է հեղինակը նկարագրում հարուստ մարդու երկու տղաներին։
4. Ո՞ր բառերն են համապատասխանում  մեծ եղբորը.

*հոգատար, եսասեր, անխիղճ, բարի  (անխիղճ, եսասեր)*

1. Ո՞ր բառն է բնութագրում փոքր եղբորը.

*ազնիվ, խաբեբա, դանդաղաշարժ, աշխատասեր (ազնիվ, աշխատասեր):*

***«Մուրացկանը և հարուստը» Լևոն Խեչոյանի մշակմամբ /էջ 30/ ։***

1. Հեքիաթը բաժանիր մասերի և քո բառերով պատմիր այդ հատվածների բովանդակությունը:
2. Քո կարծիքով ինչի՞ համար է փողը։
3. Ինչու՞ էր մուրացկանը հավաքում դրամները, իսկ ինքն ապրում փալասների մեջ։
4. Ո՞ր հերոսին ես համակրում։ Ինչու՞։
5. Համամի՞տ ես թագավորի վճռի հետ։ Եթե դու թագավոր լինեիր, ի՞նչ կանեիր։

***Քերականություն-* Անցած նյութի կրկնություն**

1. Կրկնել պարզ, բարդ, ածանցավոր բառերի սահմանումն ու կազմությունը, հոմանիշների, հականիշների դացատրությունը և տառ, բառ, նախադասություն հասկացությունները։

* ***Պարզ բառեր*** *– միայն արմատից կազմված բառեր։ Օրինակ՝ մարդ, տուն*
* ***Բարդ բառեր*** *– երկու և ավելի պարզ բառերից կազմված բառեր։ Օրինակ՝ գույնզգույն, գրքասեր, հազարագանձ*
* ***Ածանցավոր բառեր*** *– արմատից և ածանծից կազմված բառեր։ Օրինակ՝ հազարավոր, մայրական, գրական։*
* ***Հոմանիշներ***  *- իմաստով մոտ բառեր։ Օրինակ՝ գեղեցիկ – սիրուն*
* ***Հականիշներ*** *– Իմաստով հակառակ բառեր։ Օրինակ՝ հեռու – մոտիկ*
* ***Նախադասություն*** *– իմաստ արտահայտող բառերի խումբը կոչվում է նախադասություն։ Օրինակ՝ Աշնան մեղմ քամին օրորում էր ծառի տերևները։*
* ***Բառ*** *– իմաստ արտահայտող տառերի խումբը կոչվում է բառ։ Օրինակ՝ տուն։*

*Բառը կազմված է տառերին, նախադասությունը կազմված է բառերից։*

1. Կրկնել խոսք, նախադասություն, բառ հասկացությունների սահմանումն ու կետադրությունը։

* *Լեզվի բանավոր և գրավոր գործածումը կոչվում է խոսք։ Գրավոր խոսքը բաժանվում է պարբերությունների, վերջիններս էլ նախադասությունների։ Պարբերությունը սկսվում է նոր տողից, մեկ մատ խորքից և մեծատառով։*
* *Բառերի այն միացությունը, որ մեկ ամողջական միտք է արտահայտում, կոչվում է նախադասություն։ Նախադասությունը միշտ սկսվում է մեծատառով և վերջում դրվում է վերջակետ։*
* *Բառը լեզվի նվազագույն միավոր է, որն ունի բովանդակություն և իմաստ։*

1. Բաղաձայն հնչյունների դասակարգումը (էջ 12)

* Հայերենի բաղաձայնները, նման հատկանիշներով խմբավորելով, այսպիսի աղյուսակ կարելի է կազմել․

|  |  |  |  |
| --- | --- | --- | --- |
| **Բ-Պ-Փ** | **Զ-Ս** | **Լ** | **Յ** |
| **Գ-Կ-Ք** | **Ժ-Շ** | **Մ** |  |
| **Դ-Տ-Թ** | **Ղ-Խ** | **Ն** |  |
| **Ձ-Ծ-Ց** | **Վ-Ֆ** | **Ր** |  |
| **Ջ-Ճ-Չ** | **Հ** | **Ռ** |  |

* Սրանց մեջ **Յ**-ն յուրահատուկ արտասանություն ունի և կիսաձայն է կոչվում։

1. **Հայերենի երկհնչյունները (էջ 14)**

* **Յ** կիսաձայնը միանում է որևէ ձայնավորի հետ և կազմում երկյնչյուն։
* Հայերենի երկհնչյուններն են՝

**Այ (հայր, մայր), յա (կյանք, պատյան), ույ (հույս, բույր), յու (հյութ, մյուս), ոյ (Նոյ, խոյ), յո (յոդ, յոթանասուն), եյ (թեյ, Զեյթուն), յի (լեռնային, այրել)։**

* Երկհնչյուն է նաև **ե**-ն, որը բառասկզբում և ձայնավորից հետո՝ բառամիջում արտասանվում է **յէ,** օրինակ՝ *ելակ, Եղիշե, ամենաերկար*։

1. **Ձայնավորների ուղղագրությունն ու ուղղախոսությունը։ Է-Ե ձայնավորների ուղղագրությունն ու ուղղախոսությունը (էջ 27-28)**

* Հայերենի **ա**, **ի**, **ու**, ձայնավոր հնչյունների գրությունն ու արտասանությունը համապատասխանում են և որևէ դժվարություն չեն ներկայացնում։
* Բառասկզբում **է** հնչյունը գրվում է **է** տառով՝ օրինակ՝ էջ, Էջմիածին, էակ, էինք և այլն։ այս ընդհանուր կանոնից շեղվում են օժանդակ բայի **եմ**, **ես**, **ենք**, **եք**, **են** ձևերը, որոնցում արտասանվող **է**-ն գրվում է **ե** տառով։
* **Է**-ով սկսվող բառերի ուղղագրությունը նույնությամբ պահպանվում է բարդ բառերի մեջ՝ ամենաէական, անէանալ, ելևէջ, վայրէջք և այլն։
* Մնացած բոլոր դեպքերում բառամիջում և բառավերջում **է** լսելիս գրվում է **ե**։
* Բառասկզբում **յէ** արտասանելիս գրվում է **ե**՝ ելք, եկամուտ, եկեղեցի և այլն։
* Եթե բարդ բառի մեջ **ե**-ով սկսվող բառին նախորդում է ձայնավոր, ապա **ե**-ն արտասանվում է **յէ**՝ ամենաերկար, ինքնաեռ, կիսաեզրափակիչ և այլն։

1. **Ձայնավորների ուղղագրություն։ Օ-Ո** ձայնավորների ուղղագրությունն ու ուղղախոսությունը (էջ 34)

* Բառասկզբի **Օ** հնչյունը գրվում է **Օ** տառով։ Օրինակ՝ **օ**րոր, **օ**ր, **օ**գնել և այլն։
* Բացառություն են կազմում **ո**վ-**ո**վքեր բառերը, երբ բառասկզբում արտասանում ենք **Օ**, գրում ենք **Ո**։
* Բառամիջում **Օ** գրվում է այն դեպքում, երբ **Օ**-ն արմատի սկզբնատառն է։ Օրինակ՝ կես**օ**ր, ան**օ**գնական, տն**օ**րեն և այլն։
* Մյուս բոլոր դեպքերում բառամիջում լսվում է **Օ**, գրվում է **Ո**։ Օրինակ՝ ցորեն, ձկնորս, երեկո, ամանորյա և այլն։
* Բառասկզբում գրվում է **Ո**, երբ լսվում է **ՎՕ**։ Օրինակ՝ **ո**սկի, **ո**րակ, **ո**րոշել և այլն։
* Բաղաձայնից հետո **Ո** տառը արտասանվում է **Օ**։ Օրինակ՝ անորակ, ութոտնուկ և այլն։
* Բառամիջում ձայնավորից հետո գրվող **Ո**-ն արտասանվում է **ՎՕ**։ Օրինակ՝ հնաոճ․ բազմաոստ և այլն։

***Բառագիտություն -* Անցած նյութի կրկնություն**

* *Աճյուն – շիրիմ, գերեզման*
* *Մրմնջալ – ցածր ձայնով խոսել*
* *Պատգամ – խորհուրդ, խիստ պահանջ, հրաման, պատվիրան*
* *Մագաղաթ – կենդանու մշակված մորթի, որն օգտագործվել է որպես թուղթ*
* *Ոսոխ – թշնամի*
* *Հազարագանձ – թանկարժեք*
* *Շառաչել – ջրի ուժեղ հոսանքի ձայնը*
* *Աստղալույս - աստղի լույս*
* *Փառաբանել - գովերգել*
* *Քարավան – ուղտերի խումբ*
* *Ամպրոպաշունչ – կայծակ և անձրև*
* *Դյուցազնական – հերոսական, աստվածային*
* *Քերթողահայր – պատմահայր*
* *Սփյուռքահայ – հայրենիքից դուրս ապրող հայ մարդ*
* *Լափել – կուլ տալ, Ավերել - քանդել*
* *Հորդորել – համոզել Կուլ գնալ – հանձնվել*
  + - * *Ձրիակեր – ծույլ ու անբան մարդ*
* *պարապ-սարապ – առանց որևէ գործ անելու*
* *մարգարիտ – ծովի տակից հանվող թանկարժեք քար*
* *քարայր – քարանձավ ծլկել – աննկատ փախչել*
* *Ունևոր – հարուստ մարդ*
* *Խրճիթ – փոքրիկ, աղքատիկ տնակ*
* *Կճուճ – կավե աման, անոթ Սողնակ – քաշովի կողպեք*
* *Համակրել – դուրը գալ*
* *Լանջ – լեռան թեք մասը, սարալանջ*
* *Դառնաշունչ – խստաշունչ, ցրտաշունչ*
* *Պողպատ – մետաղ՝ արծաթի և երկաթի խառնուրդ*
* *Բեկված – թեքված, ծռված*
* *Սուսեր – բարակ թուր Պատսպարվել - թաքնվել*
* *Վազ – խաղողի որթ, տունկ , Սոսափ – տերևների շրշյուն*

***Հոմանիշների կրկնություն՝***

* *անաղարտ – մաքուր*
* *պանդուխտ – վտարանդի*
* *սիրասուն – սիրելի*
* *ալեհեր – սպիտակամազ*
* *ոսոխ – թշնամի*
* *Հազարագանձ – թանկարժեք*
* *Երթ – ընթացք, քայլք*
* *Ջահել – երիտասարդ*
* *Վճիտ- մաքուր*
* *Անսպառ – անվերջ*
* *Փայփայել – գուրգուրել*
* *Բոցկլտալ – վառվել*
* *Փառաբանել - գովերգել*
* *Օտար - անծանոթ*
* *Սիրել - փայփայել*
* *Վառել - այրել*
* *Ավերել - քանդել*
* *Հորդորել – համոզել*
* *Հերիք - բավական*
* *Քարայր - քարանձավ*
* *Ահ - վախ*
* *Սար - լեռ*
* *Հովիվ – հոտաղ*
* *Գլխի ընկնել - հասկանալ*
* *Անմիջապես – անհապաղ*
* *Սպիտակ - ճերմակ*
* *Զարմանալ - ապշել*
* *Շոյել – փայփայել*
* *Նվազ – պակաս*
* *Քարափ – քարաժայռ, ապառաժ*
* *Ոստ – ճյուղ*
* *Ժողովել – հավաքել*
* *Հագենալ – կշտանալ*
* *Միտք անել – մտածել, խորհել*

***Հականիշների կրկնություն՝***

* *մրմնջալ – բղավել*
* *դնել – վերցնել*
* *դարավոր – նոր*
* *վճիտ – պղտոր*
* *մանկանալ – ծերանալ*
* *Ջահել – ծեր*
* *Անգին – անպետք*
* *Վճիտ – կեղտոտ*
* *Բարձր – ցածր*
* *Առաջին – վերջին*
* *Մոլորվել – գտնվել*
* *Օտար – հարազատ*
* *Վառել – մարել, հանգցնել*
* *Ավերել - կառուցել*
* *Խոսել - լռել*
* *Ցուրտ – շոգ, տաք*
* *Վառել – հանգցնել, մարել*
* *Վերջին - առաջին, անդրանիկ*
* *Հարուստ - աղքատ*
* *Հիվանդանալ - առողջանալ*
* *Ձրիակեր - աշխատասեր*
* *Գտնել - կորցնել*
* *Կառուցել - քանդել*
* *Պինդ - թույլ*
* *Համեղ - անհամ*
* *Իջնել - բարձրանալ*
* *Ողբալ - ուրախանալ*
* *Որոնել – գտնել*
* *Ջինջ – պղտոր*
* *Պոկել – ամրացնել*
* *Հոգնել – հանգստանալ*
* *Պայծառ – մռայլ*
* *Երիտասարդ – ծեր*

***Մշակույթ – Կրկնություն***

***Մատենադարան***

1. *Ի՞նչ բաղադրիչներից է կազմված «Մատենադարան» բառը։ Ի՞նչ են նշանակում այդ բաղադրիչները։*
2. *Ի՞նչպես են մարդիկ հնում գրքեր գրել։ Ինչպե՞ս են անվանել այդ գրքերը։*
3. *Ի՞նչ է մագաղաթը և ինչի՞ համար է օգտագործվում։*
4. *Ու՞մ էին անվանում գրիչներ և ծաղկողներ։*
5. *Ի՞նչ է Մատենադարանը և ինչպե՞ս են նրան երբեմն անվանում։*
6. *Ինչպե՞ս են մարդիկ երբեմն փրկել հին ձեռագրերը։*

***Հայկ Նահապետ***

1. *Ո՞ր աղբյուրներից ենք տեղեկանում Հայկ Նահապետի մասին։*
2. *Ո՞վ էր Հայկը, ինչպե՞ս էին կոչում նրան և ինչու՞։*
3. *Ըստ Խորենացու ինչպե՞ս է հիմնվել Հայոց թագավորությունը և ինչպե՞ս է անվանվել այն։*
4. *Ինչպիսի՞ն էր Հայկ Նահապետն ըստ Խորենացու «Հայոց պատմության»։*

***Մեսրոպ Մաշտոցը և հայոց այբուբենի ստեղծումը:Հայ գրերի գյուտը։ Գրերի գյուտի նշանակությունը։***

1. *Ո՞վ էր Մեսրոպ Մաշտոցը։*
2. *Ո՞րն է եղել Մաշտոցի հիմնական նպատակը և հասե՞լ արդյոք նա այդ նպատակին։*
3. *Հայոց գրերի ստեղծումից հետո ո՞րն է եղել Մաշտոցի և նրա աշակերտների առաջին գործը։*
4. *Ո՞ր թվականին են ստեղծվել հայոց գրերը։*

***Սուրբ Թարգմանչաց տոն***

1. *Ե՞րբ է Հայ Առաքելական Սուրբ Եկեղեցին տոնում Սուրբ Թարգմանչաց տոնը։*
2. *Ու՞մ են հիշատակում տոնի ընթացքում։*
3. *Ինչու՞ են նշված անձինք կոչվում «թարգմանիչներ»։*
4. *Ո՞րն է եղել կարևորագույն թարգմանությունը հայ թարգմանչության պատմության մեջ և ինչպե՞ս են կոչել այն։*
5. *Ո՞ր լեզուներից է հայերեն թարգմանվել Աստվածաշունչը։*

***Ակսել Բակունց***

1. *Որտե՞ղ է ծնվել Ակսել Բակունցը։*
2. *Ի՞նչ կրթություն է ստացել նա։*
3. *Բացի գրական աշխատանքից, ինչպիսի՞ գործունեություն է ծավալել Բակունցը*

***Միրհավ (հատված) – Ակսել Բակունց***

Աշուն էր, պայծառ աշուն...

Օդը մաքուր էր, արցունքի պես ջինջ։ Կապտավուն սարերն այնքան մոտ, այնքան պարզ էին երևում, որ հեռվից կարելի էր համրել նրանց մաքուր լանջերի բոլոր ձորակները, կարմրին տվող մասրենու թփերը։

Աշուն էր՝ տերևաթափով, արևի նվազ ջերմությամբ, դառնաշունչ քամիով, որ ծառերի ճղներից պոկում էր դեղնած տերևները, խմբերով քշում, տանում հեռու ձորերը։ Նույնիսկ քարափի հաստաբուն կաղնին խոնարհվում էր քամու առաջ։ Ամայի ձորերում, դեղնակարմիր անտառի և հնձած արտերի վրա իջել էր մի պայծառ տխրություն։ Ջինջ օդի սառնության մեջ զգացվում էր առաջին ձյունի շունչը։

Այգում երիտասարդ կեռասենիները մրսում էին, քամուց խշշում։ Սիմինդրի երկար տերևները թրերի նման քսվում էին իրար, պողպատի ձայն հանում։ Կարծես ձիավորներ էին արշավում իրար դեմ, և սիմինդրի տերևը, որպես բեկված սուսեր, ընկնում էր քամու առաջ։

Արևի տակ ժպտում էր վերջին արևածաղիկը և օրորում դեղին գլուխը։

Դիլան դային նստել էր հնձանի պատի տակ, ընկուզենու չոր կոճղին։ Նա սովորություն ուներ ուշ աշնանը վերջին անգամ այգին մտնելու, դուռ ու ցանկապատ ամրացնելու և հնձանը փակելու, որպեսզի ձմռան ցուրտ գիշերներին գայլ ու գազան չպատսպարվեն ներսը։

Չորացած ոստերի և ցողունների մի կապ ժողովել էր, դրել մոտը։ Եվ հոգնությունից հանգստանում էր՝ աչքը հեռու սարերին։ Նստել էր ու միտք էր անում՝ ականջը սիմինդրի տերևների խշշոցին։

Աշնան արևը ջերմացնում էր նրան. ձորի խաղաղությունը դուրեկան էր։ Ծառերին փաթաթված վազերն օրորվում էին քամուց։ Դիլան դայու միտքն էլ տարուբեր էր լինում, ինչպես քամիների բերանն ընկած չոր տերև։ Քամուց հնձանի դռնակը մեղմ ճռնչում էր, և մաշված դուռը դողդոջ երգում էր մի հին երգ։

Եթե արևը չխոնարհվեր դեպի մայրամուտ, նա առանց հոգնության երկար կմնար այդ դիրքով և չէր հագենա մրգերը քաղած և արդեն դեղնող ծառերի սոսափից։ Շուտով կիջնի ձմեռ, և ո՞վ գիտի, բացվող գարնանը նորից պիտի ի՞նքը բանա այգու դուռը, թե մի ուրիշ ձեռք։

Աշնան խաղաղ օրին նրան հաճելի էր և՛ սիմինդրի տերևների խշշոցը, և վազերի օրորը, և՛ հնձանի դռնակի երգը։

***Մշակույթ* – Ակսել Բակունց (1899 - 1937)։**

Ակսել ( Ալեքսանդր) Բակունցը, չնայած ունեցավ հազիվ մի տասնամյակի գրական կյանք, սակայն իր գունեղ արվեստով խոր հետք թողեց հայ սովետական արձակի զարգացման մեջ: Նա ծնվել է 1899 թվականի հուլիսի 7-ին՝ Գորիսում:  
  
Գորիսի Ծխական դպրոցն ավարտելուց հետո Բակունցն ընդունվում է Էջմիածնի Գևորգյան ճեմարան: Ընդունակ, ուշիմ պատանին գիտելիքների մեծ պաշար է ձեռք բերում, խորանում է հայ գրականության մեջ, հետագայում մանկավարժական աշխատանք կատարում Զանգեզուրի Լոր ղյուղում:

Կյանքի հետաքրքիր ճանապարհ է անցել նա. հայոց գրեր է սովորեցրել գյուղի երեխաներին, հրացանը ձեռքին պաշտպանել է հայրենի հողը, գյուղատնտեսական գիտելիքներով զինել հայ սերմնացաններին և, վերջապես, լիովին նվիրվել գրականությանը, պատկերել իր վերածնված ժողովրդի դաժան անցյալն ու ներկան: Բակունցի երկերը մասամբ լույս են տեսել իր կյանքի օրոք, սակայն ամբողջական ժողովածուները թույլատրվեցին հրատարակչության Ստալինի մահից հետո միայն։

Գնդակահարվել է [1937](https://hy.wikipedia.org/wiki/1937) թվականի հուլիսի 8-ին [Ստալինի](https://hy.wikipedia.org/wiki/%D4%BB%D5%B8%D5%BD%D5%AB%D6%86_%D5%8D%D5%BF%D5%A1%D5%AC%D5%AB%D5%B6) ցուցումով։

**Հարցերևառաջադրանքներ**

* Որտե՞ղ է ծնվել Ակսել Բակունցը։
* Ի՞նչ կրթություն է ստացել նա։
* Բացի գրական աշխատանքից, ինչպիսի՞ գործունեություն է ծավալել Բակունցը։

**Տնային հանձնարարություններ**

**Գրականություն *- Միրհավ (հատված) /Ակսել Բակունց/։*** Սահուն կարդալ դասանյութը, վերարտադրել սեփական խոսքերով և պատասխանել դասավերջյան հարցերին***։***

* Ինչպե՞ս է Բակունցը նկարագրում աշունը։
* Նշիր տեքստում առկա ծառերի անունները։
* Ի՞նչ երևույթներ է նշում հեղինակը աշնանը բնորոշ։
* Ինչպիսի՞ն է աշունը ձեր բակում, ձեր քաղաքում։
* Տարվա ո՞ր եղանակն ես նախընտրում։
* Գրիր շարադրություն «Աշունն ինձ համար» վերնագրով։
* **Գրականություն -** անցած նյութերի կրկնություն։ Հարցաշարը՝ աշխատանքային փաթեթում
* **Քերականություն և բառագիտություն –** անցած նյութերի կրկնություն։ Բառերը՝ աշխատանքային փաթեթում
* **Մշակույթ –** Անցած նյութերի կրկնություն**։** Հարցաշարը՝ աշխատանքային փաթեթում